Mirai, la estonteco de futbalo
Najtingalo sub la noktomeza suno
#000001
La aventuroj de Alicio en Mirlando
#000002
Se vi estas novulo pri mangaoj, ni rekomendas legi nian gvidilon.
#000003
Oni malkovris grandan sekreton al deksep-jaraĝa Rukia Nanami, kiu ĵus transloĝiĝis en la ĉemaran urbon kie siaj gepatroj konatiĝis antaŭ dudek jaroj.
#000004
Ŝia patrino Lucia kaj ties amikoj, Hanon kaj Rina, estas veraj... sirenoj! Kaj ne ordinaraj sirenoj, sed sirenprincinoj regantaj la sep oceanojn.
#000005
Rukia estas la nova princino de Nord-Pacifiko, kiu protektas la rozkoloran perlon, sed ĉi tiu malkovro alportos novan potencan malamikon el la mara profundo. Samtempe ŝi devos alfronti la problemojn de adoleska homa vivo, kiel ekzemple Kurosuna-n; tre mistera surfisto obsedata de sirenoj.
#000006
Moderna klasikaĵo, kiu revoluciis la mangaan ĝenron maho-ŝoĝo (aŭ magiaj knabinoj) fine de la 20a jarcento.
#000010
Usagi Cukino estas iom mallerta kaj mallaborema mezlerneja studanto loĝanta en Tokia kvartalo, sed unutage ŝia paca kaj senproblema vivo tute ŝanĝiĝas kiam parolanta kato certigas ŝin, ke ŝi estas Maristo Luno, unu el la batalistoj protektantaj la iaman reĝlandon Arĝenta Milenio.
#000011
Antaŭ jaroj, Genma Saotome promesis ke sia filo Ranma edziĝus kun iu filino de Soun Tendo, posedanto de malnova luktosporta lernejo. Tamen, la filino elektita por edziniĝi kun Ranma ne vere ŝatas la planon kaj, aldone, kiam la fama Ranma alvenas al la familidomo de Tendo... Li estas «ŝi»!
#000013
Pro akcidento okazinta dum ili du vojaĝis tra Ĉinio, ili estis por ĉiam malbenitaj danke al du sorĉitaj akvofontoj, en kiuj ili baniĝis senscie. Nur per varma akvo Ranma povas reakiri sian originan viran formon, same kiel sia patro, kiu jen estas homo, jen turniĝas en egan pandon. Nun la ĉefa tasko de Ranma estas ekgajni la koron de sia estonta edzino Akane, kaj ne enmiksiĝi en pli da bataloj kun aliaj svatiĝantoj!
#000014
Tamen, la ludanto de la Onioj estas la filino de la estro de la eksterteraj invadantoj: Lum, tre orgojla sed ankaŭ belega. Kion povas fari Ataru, kiam eksterterano surhavanta okulfrapan bikinon sekvas lin lernejen ĉiutage? La vivo de ĉi tiu malbonŝanca knabo neniam estis normala denove ekde la momento, en kiu li konis Lum-on.
#000016
Mirai, la estonteco de futbalo
#000017
Post iuj eraroj dum matĉo, promesplena futbalisto Mirai Todou estas malpromociita de la unua teamo de Futbalklubo Andaluzio al la rezerva teamo.
#000018
Poste, Mirai estas implikita en ŝipakcidento kaj estas savita de mistera homo, kiu instigas lin ĵeti sin en la oceanon. Kiam li vekiĝas, li troviĝas en angla marborda vilaĝo nomata Durhamo... en la jaro 1887: la aŭroro de profesia futbalo.
#000019
Tie, malalta junulo defendas lin kontraŭ la polico kaj, post kontroli la mirigajn futbalajn kapablojn de Mirai, li petas ke Mirai aliĝu al la teamo de Durhamo.
#000020
La teamo celas ekpartopreni en la unua profesia ligo el la mondo... Sed kio povas klarigi tiun tempvojaĝon? Ĉu Mirai iam revenos al la 21a jarcento?
#000021
En Finnlando, tero de malvarmaj arbaroj kaj lagoj, Johano kaj Ravelin estas du intimaj fratoj, kiuj ŝatas pasigi tempon unu kun la alia en sia granda bieno.
#000023
Dume, Stefanino estas ambicia virino, kiu ne kontentiĝas per sia laboro kiel servisto en la domo kaj revas iĝi edzino de unu el la du riĉaj junuloj. Tio signifas, ke ŝi devas apartigi la fratan paron iel ajn.
#000024
Sed ununokte la patro de Johano kaj Ravelin forpasas dum aŭtomobila akcidento. Poste, la afliktitaj fratoj renkontas enŝlositan silentan knabinon, kiu kreskis aparta de ĉio kaj ĉiuj... Krom de la patro de la junuloj, kiu estis la sola homo, kiu sciis pri ŝia ekzisto. Kiu ŝi estas? Proksimiĝas longa kaj frida vintro.
#000025